HU Az Európai Unió Hivatalos Lapja C 9/50

Értesítés a többek között a Kínai Népköztársaságból származó acél drótkötelek és -kábelek Unióba irányuló behozatalára vonatkozó, többek között a Koreai Köztársaságban feladott, akár a Koreai Köztársaságból származóként, akár nem ilyenként bejelentett acél drótkötelek és -kábelek behozatalára is kiterjesztett, hatályban levő dömpingellenes intézkedésekkel kapcsolatban

(2018/C 9/11)

A jelenleg hatályban levő intézkedéseket a legutóbb az (EU) 2016/1167 bizottsági végrehajtási rendelettel (1) módosított 102/2012/EU tanácsi végrehajtási rendelettel (2) kivetett, többek között a Kínai Népköztársaságból származó acél drótkötelek és -kábelek behozatalára vonatkozó, többek között a Koreai Köztársaságban feladott, akár a Koreai Köztársaságból származóként, akár nem ilyenként bejelentett acél drótkötelek és -kábelek behozatalára is kiterjesztett dömpingellenes vám alkotja (a továbbiakban: hatályban levő intézkedések).

A felülvizsgálat a Koreai Köztársaságban feladott acél drótkötelek és -kábelek Unióba történő behozatalára – a módosított 102/2012/EU rendelet szerint valódi gyártókként mentességben részesülő vállalatok által előállított termék kivételével – 60,4 %-os vám vonatkozik. A Koreai Köztársaságban működő egyik vállalat, a CS Co. Ltd, amely esetében, mivel valódi gyártóról van szó, az acél drótkötelek és -kábelek Unióba irányuló kivitele mentesül a dömpingellenes vám hatálya alól, arról értesítette a Bizottságot, hogy hivatalos címe az alábbiak szerint módosult.

A vállalat azt állította, hogy a címváltoztatás nem érinti azon jogát, hogy a továbbiakban is az előző cím megjelölésével rá vonatkozóan megállapított vámot alkalmazzák rá. A Bizottság megvizsgálta a benyújtott információkat, és arra a következtetésre jutott, hogy a CS Co. Ltd ugyanaz a vállalat maradt azonos cégjegyzékszámmal, és kizárólag a hivatalos címe módosult. A változás nem érinti a 102/2012/EU végrehajtási rendelet ténymegállapításait.

A legutóbb az (EU) 2016/1167 végrehajtási rendelettel módosított 102/2012/EU végrehajtási rendelet 1. cikkének (4) bekezdésében található táblázatban a CS Co., Ltd-re való utalás annak fényében értendő, hogy a vállalat címe a következőre változott: 31-102, Junam maeul 2-gil, Yangsan, Gyeongsangnam-do. Az egyértelműség érdekében a TARIC-kiegészítő kód A969 marad.

(1) A Bizottság (EU) 2016/1167 végrehajtási rendelete (2016. július 18.) a többek között a Kínai Népköztársaságból származó acél drótkötelek és -kábelek behozatalára vonatkozó és a többek között a Koreai Köztársaságból feladott – akár a Koreai Köztársaságból származóként, akár nem ilyenként bejelentett – acél drótkötelek és -kábelek behozatalára kiterjesztett végleges dömpingellenes vám kivetéséről szóló 102/2012/EU tanácsi végrehajtási rendelet módosításáról (HL L 193., 2016.7.19., 19. o.).

(2) A Tanács 102/2012/EU végrehajtási rendelete (2012. január 27.) a 1225/2009/EK rendelet 11. cikkének (2) bekezdése szerinti hatályvesztési felülvizsgálatot követően a Kínai Népköztársaságból és Ukrajnából származó acél drótkötelek és -kábelek behozatalára vonatkozó és a Marokkóból, Moldovából és a Koreai Köztársaságból feladott – akár az ezekből az országokból származóként, akár nem ilyenként bejelentett – acél drótkötelek és -kábelek behozatalára kiterjesztett végleges dömpingellenes vám kivetéséről, valamint a Dél-Afrikából származó acél drótkötelek és -kábelek behozatalára vonatkozó, a 1225/2009/EK rendelet 11. cikkének (2) bekezdése szerinti hatályvesztési felülvizsgálati eljárás megszüntetéséről (HL L 36., 2012.2.9.,1. o.).